**Epävarma kohtalo** (engl. *East Side, West Side*) on vuonna 1949 ensi-iltansa saanut, Mervyn LeRoyn ohjaama yhdysvaltalainen film noir -tyylinen rikosdraamaelokuva. Sen pääosissa ovat Barbara Stanwyck, James Mason, Van Heflin ja Ava Gardner.

*Epävarma kohtalo* perustuu Marcia Davenportin samannimiseen romaaniin *East Side, West Side* (1947), jonka pohjalta Isobel Lennart laati elokuvan käsikirjoituksen. Elokuvan tuotti Voldemar Vetluguin, ja sen tuotanto- ja levittäjäyhtiönä oli Metro-Goldwyn-Mayer.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Epävarma kohtalo* kertoo elegantista yläluokkaan kuuluvasta newyorkilaisesta avioparista, jonka onnen tuhoaa viettelevä malli. Tämä johtaa juonitteluihin ja lopulta murhaan...

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Barbara Stanwyck  | … |  Jessie Bourne
  |
|  James Mason  | … |  Brandon Bourne
  |
|  Van Heflin  | … |  Mark Dwyer
  |
|  Ava Gardner  | … |  Isabel Lorrison
  |
|  Cyd Charisse  | … |  Rosa Senta
  |
|  Nancy Davis  | … |  Helen Lee
  |
|  Gale Sondergaard  | … |  Nora Kernan
  |
|  William Conrad  | … |  luutnantti Jake Jacobi
  |
|  Raymond Greenleaf  | … |  Horace Elcott Howland
  |
|  Douglas Kennedy  | … |  Alec Dawning
  |
|  Beverly Michaels  | … |  Felice Backett
  |
|  William Frawley  | … |  baarimikko Bill
  |
|  Lisa Golm  | … |  Josephine
  |
|  Tom Powers  | … |  Owen Lee
  |

Tuotanto
--------

Tuotantoyhtiö MGM osti Marcia Davenportin romaanin elokuvaoikeudet 200 000 dollarilla vuonna 1947. Elokuvan esituotannon aikana muun muassa Greer Garsonia, Fred MacMurrayta, Claudette Colbertia, Arlene Dahlia ja Mary Astoria harkittiin pääosiin.

*Epävarma kohtalo* kuvattiin lähinnä New Yorkin Manhattanilla vähän yli 1,7 miljoonan dollarin budjetilla. Elokuvan kuvaukset olivat alkaneet 11. heinäkuuta ja päättyneet elokuun puolessa välissä 1949.

*Epävarma kohtalo* jäi Gale Sondergaardin viimeiseksi elokuvaksi kahdeksikymmeneksi vuodeksi; hän teki seuraavan elokuvansa vasta vuonna 1969. Syynä oli Sondergaardin ja hänen aviomiehensä Hollywoodin mustalle listalle joutuminen.

Julkaisu ja vastaanotto
-----------------------

*Epävarma kohtalo* sai Yhdysvaltain ensi-iltansa New Yorkissa 22. joulukuuta vuonna 1949, ja maanlaajuiseen teatterilevitykseen elokuva pääsi 10. helmikuuta 1950. Suomessa elokuva sai ensi-iltansa 8. kesäkuuta vuonna 1951. MGM:n merkintöjen mukaan *Epävarma kohtalo* tuotti yhteensä 2 540 000 dollaria kotimaan ja ulkomaiden teatterilevityksissä. MGM sai voittoa 31 000 dollarin verran.

*Epävarma kohtalo* julkaistiin Yhdysvalloissa ensimmäisen kerran VHS:nä vuonna 1991. Warner Home Video julkaisi elokuvan DVD:nä Yhdysvalloissa 30. lokakuuta vuonna 2007 omana julkaisunaan, mutta myös osana *The Barbara Stanwyck Signature Collection* -kokoelmaa.

Lähteet
-------

1. 1 2 3 4  MGM:n arkistot, *The Eddie Mannix Ledger*, Los Angeles: Margaret Herrick Library, Center for Motion Picture Study. Viitattu 17.10.2014. (englanniksi)
2. 1 2 3 4 5 6 7 8  EAST SIDE, WEST SIDE (1950) *tcm.com*. TCM.com. Viitattu 17.10.2014. (englanniksi)
3. 1 2 3  East Side, West Side (1949) *elonet.fi*. Elonet.fi. Viitattu 17.10.2014. (suomeksi)
4. ↑  East Side, West Side (1949) *allmovie.com*. Allmovie.com. Viitattu 17.10.2014. (englanniksi)

Aiheesta muualla
----------------

* *Epävarma kohtalo* Internet Movie Databasessa. (englanniksi)
* *Epävarma kohtalo* Elonetissä.
* *Epävarma kohtalo* AllMoviessa. (englanniksi)
* *Epävarma kohtalo* TCM Movie Databasessa (englanniksi)